**ОТЧЕТ за осъществената контролна дейност от РИОСВ**

**през месец май 2019 г.**

***Кратка обобщена информация за осъществената контролна дейност за месец май 2019 г. и резултати от извършената контролна дейност.***

През месец май 2019 г. от експертите на 16-те регионални инспекции по околната среда и водите (РИОСВ) са извършени 2 186 проверки на 1 853 обекта. В рамките на осъществения контрол от РИОСВ са дадени 599 предписания за отстраняване на констатирани нарушения и предприемане на мерки.

За констатирани административни нарушения на Закона за опазване на околната среда (ЗООС) и специалните закони по опазване на околната среда са съставени 103 бр. актове (АУАН), от които 9 са за констатирано неизпълнение на дадени предписания. Издадени са 80 бр. наказателни постановления (НП), с които са наложени глоби и имуществени санкции на обща стойност 125 650 лв.

Наложени са и 18 бр. санкции по реда на чл. 69 от ЗООС – за констатирани наднормени замърсявания на компонентите на околната среда (води и въздух) на обща стойност 15 317,14 лв.

Постъпилите суми по наложени глоби и санкции са общо 165 355,25 лв.

За периода са приложени и 4 бр. принудителни административни мерки (ПАМ) за спиране/ограничаване на дейности/инсталации.

***Акценти от извършената месечна контролна и административно наказателна дейност***

* Засилен контрол за спазване на условията в издадените разрешителни по реда на Закона за водите (ЗВ);
* Извършване на планираните проверки на операторите с издадени комплексни разрешителни.

***Кратък анализ на постигнатите резултати в областта на опазване на околната среда от осъществената контролна дейност***

 Акцент в контролната дейност през месец май е засилен контрол за спазване на условията в издадените разрешителни по реда на ЗВ.

За непредставяне на годишен доклад за изпълнение на условията в разрешителното за заустване на отпадъчните води за предходната година, от РИОСВ Пазарджик са съставени АУАН на „ЦРБ 2001“ ООД, „Елмет“ ЕООД, „Хрис“ ООД и „ВиК-С“ ЕООД, гр. Стрелча.

За неизпълнение на условия от издаденото разрешително за заустване на отпадъчните води, от РИОСВ Бургас са съставени АУАН на община Малко Търново (5 бр.), община Айтос (2 бр.), община Поморие и „Алмар Сийфуд“ АД, от РИОСВ Пловдив е наложена имуществена санкция, в размер на 3 000 лв., на „Бизнеспарк Маноле“ ООД, а от РИОСВ Шумен е съставен АУАН на „Каолин“ ЕАД.

За констатирани превишения на определените индивидуални емисионни ограничения, от РИОСВ Бургас са наложени текущи месечни санкции на „ВиК“ ЕАД (40 лв.), на община Поморие (1 408 лв.) и на община Бургас (233 лв.), от РИОСВ Пловдив – на „Джамбо ЕС.Б“ ЕООД (165,05 лв.) и на „Белла България“ АД (2 160,30 лв.), от РИОСВ Велико Търново – две на „АРКУС“ АД (62,02 лв. и 170,55 лв.). За същото нарушение, от РИОСВ Стара Загора е съставен АУАН на „ВиК Ямбол“ ЕООД, гр. Ямбол и е наложена имуществена санкция, в размер на 1 000 лв., на община Тунджа, от РИОСВ Шумен е съставен АУАН на „ВиК - Шумен“ ООД, гр. Шумен, от РИОСВ Благоевград е наложена имуществена санкция, в размер на 2 000 лв., на „Бистрица“ ООД, от РИОСВ Варна са наложени имуществени санкции на „Евроманган“ ЕАД (2 000 лв.) и на „ВиК – Варна“ ООД, гр. Варна (1 000 лв.), а от РИОСВ Хасково е наложена имуществена санкция, в размер на 1 000 лв., на „Евромес 2012“ ЕООД.

От РИОСВ Хасково е съставен АУАН на „Стелман“ ООД за неподдържане на пречиствателните съоръжения в техническа и експлоатационна изправност.

От РИОСВ Бургас е извършено пломбиране на байпасна връзка на КПС 3 към канализационната система на гр. Поморие и на байпасна линия към канализационната система на с. Маринка.

За заустване на отпадъчни води в повърхностен воден обект без издадено разрешително по реда на ЗВ, от РИОСВ Русе е съставен АУАН на „Моника 871“ ЕООД и на ИПН „Универсал“ ООД е наложена имуществена санкция, в размер на 2 000 лв., а от РИОСВ Стара Загора е наложена имуществена санкция, в размер на 2 200 лв., на „България - текс ” АД.

 Друг акцент в контролната дейност през месеца е извършване на планираните проверки на операторите с издадени комплексни разрешителни.

 За неизпълнение на условия от комплексното разрешително, от РИОСВ Бургас и РИОСВ Русе са съставени АУАН на „Лукойл Нефтохим Бургас“ АД и на „Топлофикация Русе“ ЕАД. От РИОСВ София са наложени две еднократни санкции на „Топлофикация София” ЕАД (181,91 лв. и 987,54 лв.), а от РИОСВ Перник е наложена текуща месечна санкция, в размер на 2 816 лв., на „ТЕЦ Бобов дол“ ЕАД.

От РИОСВ Враца са приложени 2 ПАМ за Инсталации за производство на електроенергия от биогаз в с. Царевец, като превантивни мерки за ограничаване на общия капацитет на инсталациите под определения в Приложение № 4 на ЗООС.

 През отчетния периода е осъществен контрол за спазване на изискванията на законодателството в областта на управление на отпадъците.

За извършване на дейности с отпадъци без разрешителен документ, издаден по реда на Закона за управление на отпадъците, от РИОСВ Плевен са съставени АУАН на две физически лица и трето физическо лице е глобено с 1 400 лв., от РИОСВ Пловдив са съставени АУАН на ЕТ „Илия Апостолов - Ида Техникс“, на „Рум Ауто-81“ ЕООД и на „Стандарт-2010“ ЕООД, от РИОСВ Русе е наложена имуществена санкция, в размер на 7 000 лв., на „Д Консей“ ООД, от РИОСВ Стара Загора е съставен АУАН на „Завалови“ ЕООД и е наложена имуществена санкция, в размер на 1 500 лв., на „Биотим“ ЕООД, от РИОСВ Враца е съставен АУАН на физическо лице и друго физическо лице е глобено с 1 400 лв., от РИОСВ Смолян е глобено физическо лице с 500 лв., от РИОСВ Варна физическо лице е глобено с 1 500 лв., а от РИОСВ Хасково е глобено, в размер на 2 000 лв., физическо лице.

За извършване на дейности с отпадъци без регистрация по Търговския закон, от РИОСВ Стара Загора, с по 1 400 лв., са глобени две физически лица, едно физическо лице е глобено с 4 500 лв. и две физически лица са глобени с по 1 500 лв., от РИОСВ Варна е глобено физическо лице с 1 500 лв.

От РИОСВ Бургас са утвърдени 52 бр. работни листи за класификация на отпадъци.

За неводене на отчетна книга за отпадъците, от РИОСВ Русе е наложена имуществена санкция, в размер на 2 000 лв., на „Руболт“ АД, а от РИОСВ Благоевград и РИОСВ Велико Търново са съставени АУАН на „Би и Би – България“ ООД и на „Шакер“ ООД.

От РИОСВ Бургас е съставен АУАН на „Макронекс“ ЕООД за нерегламентирано изгаряне на опасен отпадък, образуван от производствената дейност на дружеството, а от РИОСВ Варна е наложена имуществена санкция, в размер на 1 500 лв., на ЕТ „Петър Ников – НИКО“, за нерегламентирано изгаряне на текстилни изрезки.

За неупражнен контрол във връзка с отпадъците, от РИОСВ Пловдив са съставени АУАН на кметовете на общините Асеновград и Сопот.

От РИОСВ Бургас са извършени проверки в землищата на населените места на територията на общините Камено, Бургас, Малко Търново, Царево, Приморско, Созопол, Несебър, Айтос и Сунгурларе за чистотата и наличието на нерегламентирани замърсявания с отпадъци. При проверките са констатирани замърсявания с отпадъци на територията на община Сунгурларе. В тази връзка, е съставен АУАН на кмета на община Сунгурларе.

От РИОСВ Русе е наложена имуществена санкция, в размер на 30 000 лв., на община Силистра за това, че общината не e привела необходимите отчисления за обезвреждане на отпадъците.

От РИОСВ Велико Търново е приложена ПАМ - спиране експлоатацията на депо за неопасни отпадъци в с. Раданово, община Полски Тръмбеш и предприемане на действия за неговото закриване и рекултивация.

От РИОСВ Русе е наложена еднократна санкция за замърсяване на почви от дейността на „Българска хлебна мая“ ЕООД, в размер на 1 590 лв.

 Осъществен е и контрол на източниците на вредни вещества в атмосферния въздух.

От РИОСВ Смолян е извършена проверка във връзка със сигнал за изпускане на жълт дим през комин на Цех за дървопреработване и производство на пелети в гр. Смолян. При проверка е констатирано, че пречиствателното съоръжение (циклон) на централната аспирация не е почистено от натрупания талаш и през комина се изхвърля дървесен прах. Дадено е предписание за почистване на пречиствателното съоръжение и въвеждането му в нормална експлоатация.

За неизвършени собствени периодични измервания на емисиите на вредни вещества, изпускани в атмосферния въздух от неподвижни източници, от РИОСВ Бургас е съставен АУАН на „Артел“ ЕООД, от РИОСВ Пловдив е съставен АУАН на „Интерстейт“ ООД, а от РИОСВ София и РИОСВ Велико Търново са наложени имуществени санкции, всяка в размер на 2 000 лв., на „БКС” ООД и на ,,Керпи“ ЕООД.

 За установени превишения на нормите за допустими емисии, от РИОСВ Пловдив е наложена текуща месечна санкция, в размер на 35,77 лв., на „Ганчев“ ЕООД, а от РИОСВ Варна са наложени две текущи месечни санкции на „Слънчеви лъчи Провадия“ ЕАД (2 678 лв. и 2 022 лв.).

За непредставяне на годишен отчет за 2018 г. за озоноразрушаващи вещества на хладилните и климатични инсталации, както и за използваните количества флуорсъдържащи парникови газове, от РИОСВ Варна са наложени имуществени санкции, всяка в размер на 1 000 лв., на „Гесис“ ЕООД, „Белослав клима“ ООД, „Давс“ ООД, „Дим“ ЕООД, „Тръст-92“ ЕООД, „Кей Холидей“ ЕООД, „Сима“ ООД, „Жижо-82“ ООД, „Парти“ ООД, „КБ Инженеринг“ ЕООД, „Валентино“ ООД, „Океан Къмпани“ ООД, „Алианс Ауто Варна“ ООД, „Плам Трейд“ ЕООД, „Ариес Козметикс“ ООД, „Техмарийн“ ООД, „Лъки Транс БГ“ ЕООД, „Балдерс“ ООД, „Зиесто“ АД, „Примера М“ ООД, „Агена 13“ ЕООД, „Тео маркет“ ЕООД, „Фреш Ап Козметикс“ ЕООД, „Ей енд Ди Фарма България“ ЕАД, „Елмарк Индустриес“ АД и „Иванови – Ауто мотор“ ЕООД.

През месеца са извършени проверки за състоянието на вековни дървета – 23 проверки в землищата на с. Долнослав и гр. Асеновград (РИОСВ Пловдив) и 30 проверки в землищата на общините Стара Загора, Сливен, Стралджа, Мъглиж и Казанлък (РИОСВ Стара Загора). Констатирано е, че състоянието на дърветата е добро.

От РИОСВ Пазарджик е извършена проверка на Резерват „Купена“, при която е констатирано извършване на незаконна сеч в границите на резервата. На нарушителя е съставен АУАН, иззет е моторен трион и „на място“ е унищожен самар.

За разполагане на каравана за отдих на територията на природна забележителност „Пясъчни дюни“ (между къмпинг „Градина“ и „Златна рибка“) от РИОСВ Бургас са съставени АУАН на три физически лица.

За нарушаване на режимите на защитена зона, от РИОСВ София, с по 100 лв., са глобени девет физически лица.

В РИОСВ Бургас са постъпили 19 сигнала за бедстващи, ранени или мъртви видове. На всички постъпили сигнали е реагирано своевременно и са предприети действия, включително и със съдействието на други компетентни органи.

За невнасяне в РИОСВ Пловдив на уведомление за регистрация на екземпляри от видове, подлежащи на регистрация по реда на Закона за биологичното разнообразие, са съставени АУАН на три физически лица. За неправомерно предлагане за продажба на обработена кожа от дива котка, от РИОСВ Бургас е съставен АУАН на физическо лице.

В РИОСВ Смолян са постъпили 19 сигнала за нападение на кафява мечка над селскостопанско имущество и домашни животни, в т.ч. един сигнал за наличие на мечка с две малки мечета в близост до последните къщи на с. Могилица, община Смолян. При проверката в с. Могилица са открити следи от лапа на малко мече на разстояние около 30 м от последната къща в селото. Извършените проверки са в района на: с. Сливка (4 бр.), с. Гълъбово (1 бр.), с. Треве (1 бр.) община Баните; с. Момчиловци (1 бр.), с. Широка лъка (4 бр.), с. Левочево (2 бр.), с. Кутела (1 бр.), с. Славейно (1 бр.), община Смолян, с. Чуруково (1бр.), община Девин, с. Борино (1 бр.), община Борино и гр. Чепеларе (1 бр.) като е установено, че всички щети са нанесени от кафява мечка.

От РИОСВ Плевен е глобено, със 100 лв., физическо лице от гр. Луковит за непредставяне в инспекцията на обобщена информация за изкупените, реализираните и наличните през 2018 г. количества билки. За същото нарушение, от РИОСВ Враца е глобено със 100 лв. физическо лице, а от РИОСВ Шумен - физическо лице с 350 лв.

За нерегламентирано изкупуване на охлюви (извън разрешения период), от РИОСВ Монтана е глобено физическо лице с 200 лв.

От РИОСВ София е наложена имуществена санкция, в размер на 5 000 лв., на „Еъркон” ЕООД за неоказване на съдействие на РИОСВ.

***Ефект спрямо околната среда, бизнеса и обществеността***

Преустановено е замърсяването на водите на повърхностен воден обект с отпадъчни води от млекопреработвателно предприятие „Китка“, собственост на „Млечна промишленост Маноя“ ООД и водите на р. Каменица от дейността на предприятие за санитарен фаянс, собственост на „Рока България“ ЕАД. Приведена е в нормална експлоатационна готовност пречиствателно съоръжение за отпадъчни води към ТМСИ в с. Смилян, община Смолян.

Извършено е почистване от отпадъци на терени: на изхода от с. Константиново, община Камено; в землището на с. Балабаново, община Момчилград (по пътя за ГКПП „Маказа“); в землището на гр. Кърджали (до пътя Кърджали – Ардино); в землището на гр. Тополовград; в землището на с. Говедаре; по републиканска и общинска пътна мрежа на територията на община Лесичово (в землищата на селата Лесичово, Калугерово и. Динката); по речното корито на р. Мътница (в землището на с. Дорково и гр. Костандово, община Ракитово); по прилежащите територии на реките Розовска и Стара река (на територията на община Брацигово); в землището на с. Треве, община Баните; по общинската пътна мрежа между селата Драгор и Юнаците; по речните легла и прилежащите територии на р. Мареш (в гр. Панагюрище), на р. Тополница (в землищата на селата Драгор и Юнаците) и на р. Елшишка (в землището на с. Драгор).

Приключено е преопаковането и предаването за крайно обезвреждане на негодните продукти за растителна защита от склад в гр. Търговище.

Екземпляри от видовете „Сокол скитник“, „Бял щъркел“, „Горска ушата сова“, „Черешарка“, „Сойка“, „Керкенез“, „Щиглец“, „Малък воден бик“ и „Домашна кукумявка“ са настанени в Спасителен център за диви животни, гр. Стара Загора, екземпляр от вида „Сива мухоловка“ е настанена в клиника „Добро хрумване“, гр. София, а екземпляр от вида „Розов пеликан“ е освободен в подходящ за вида район.

Отбелязани са Международния ден на биологичното разнообразие (22 май) и Световния ден на пчелите. От РИОСВ Русе е взето участие в 28-то издание на Международен екологичен форум „Сребърна 2019“.

От РИОСВ Смолян е проведен открит урок с възпитаници на ОУ „Професор д-р Асен Златаров“, гр. Смолян на тема: „Как да победим замърсяването на въздуха?“